Kralj Mark
Kralj Mark od Cornwalla (latinski: Marcus, kornijski: Margh, velški: March, keltski: Marc'h) je jedan od likova iz legende o Kralju Arthuru.

Mark je bio brat Tristanove majke, koja se zvala Elyzabeth kao u Maloryjevom epu Le Morte Darthur, ili Blanscheflur (u Tristanu Gottfrieda von Strassburg), ili Blauncheflour (u epu Sir Tristrem) i Tristanov ujak. 

Mark se pojavljuje u starokeltskim triadama o Tristanu kao jedan od tri najmoćnija britanska svinjogojca. Velški ep Drystan son Tallwch bio je izvor za epizodu u poemi Johna Masefielda Tristan i Izolda, gdje se Arthur pojavljuje kao jedan od Markovih dvorskih kapetana. Postoji nekoliko dokaza da je stvarni Mark, bio velški plemić - March, sin Meirchyawn.

U hagiografiji velškog sveca i kornvalskog zaštitnika Paula Aureliana, koju je napisao monah Wrmonoc u 9. vijeku, kralj Mark se identificira sa Cunomorusom (velški]: Kynvawr), koji je vladao Cornwallom početkom 6. vijeka, i vjerojatno stolovao u zamku Dore (današnja gradina kod Foweya). 

Kralj Mark koji se u srednjovjekovnim legendama o Tristanu i Izoldi pojavljuje kao Tristanov rival, u stvarnosti je bio plemić žrtva tragičnih okolnosti, zbog kojih se više nije ponašao kako dolikuje vitezu. 

Njegovim likom bavili su se i suvremeni književnici kao Thomas Hardy, John Updike i mnogi drugi.

Izvori

Vanjske veze 

 King Mark of Cornwall na portalu The Camelot Project, The University of Rochester 

Arturijanski likovi
Arturijanske legende